2.12 ฐานะทางการเงินและผลการดำเนินงาน

1) สรุปรายงานการตรวจสอบบัญชีของผู้สอบบัญชีของบริษัทฯ และบริษัทย่อย สำหรับปี 2549

ผู้สอบบัญชีคือ นางสาวศิราภรณ์ เอื้ออนันต์กุล ทะเบียนเลขที่ 3844 จาก บริษัท สำนักงาน เอินส์ท
แอนด์ ยัง จำกัด ได้รายงานการตรวจสอบบัญชีว่า
ได้ปฏิบัติงานตรวจสอบตามมาตรฐานการสอบบัญชีที่รับรองทั่วไป และมีความเห็นว่า งบการเงินแสดง
ฐานะการเงิน ผลการดำเนินงาน การเปลี่ยนแปลงในส่วนของผู้ถือหุ้น และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับผู้สอบบัญชีของบริษัทย่อยทั้ง 2 บริษัท (บริษัท ปริ๊นส์ตั้น พาร์ค สวีท จำกัด และ บริษัท
โทเทิล อินดัสเตรียล เซอร์วิสเซส จำกัด) คือ นางสาวศิราภรณ์ เอื้ออนันต์กุล ทะเบียนเลขที่
3844 จาก บริษัท สำนักงาน เอินส์ท แอนด์ ยัง จำกัด
ได้รายงานการตรวจสอบบัญชีเช่นเดียวกันว่า
ได้ปฏิบัติงานตรวจสอบตามมาตรฐานการสอบบัญชีที่รับรองทั่วไป และมีความเห็นว่า งบการเงินแสดง
ฐานะการเงิน ผลการดำเนินงาน การเปลี่ยนแปลงในส่วนของผู้ถือหุ้น และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

2) สรุปฐานะทางการเงินและผลการดำเนินงานรวม

ผลการดำเนินงานและฐานะทางการเงินของบริษัทและบริษัทย่อยในรอบระยะเวลา 3 ปีที่ผ่านมาสรุปได้ดังนี้

1. งบกำไรขาดทุน

[]

[]2. งบดุล

3. งบกระแสเงินสด

(ล้านบาท)

[]

4. อัตราส่วนทางการเงิน

[]

1/ จ่ายระหว่างกาลปี 2548 จำนวน 0.03 บาท จ่ายประจำปีเพิ่มอีก 0.02 บาท ในปี 2549

2/ ได้รับความเห็นชอบจากคณะกรรมการบริษัทแล้ว รอเสนอต่อที่ประชุมผู้ถือหุ้นเพื่ออนุมัติจ่าย

3) คำอธิบายและการวิเคราะห์ผลการดำเนินงานและฐานะทางการเงิน

(1) ผลการดำเนินงาน

ในปี 2549 บริษัทและบริษัทย่อยมีรายได้รวมทั้งสิ้น 411 ล้านบาท
โดยมีรายได้หลักจากการขายและให้เช่าโรงงานสำเร็จรูป
และธุรกิจให้เช่าห้องพักอาศัยรวมกันประมาณ 309 ล้านบาท คิดเป็นสัดส่วนประมาณร้อยละ 75
ของรายได้รวม ส่วนที่เหลือเป็นกำไรจากการขายเงินลงทุนในกองทุนรวมอสังหาริมทรัพย์ (TIF1)
และกำไรจากการยกเลิกสิทธิการเช่าอาคารสำนักงานและรายได้อื่น เมื่อเทียบกับปี 2548
ซึ่งมีรายได้รวม 894 ล้านบาทแล้ว มีรายได้ลดลงร้อยละ 51

อย่างไรก็ตามในปี 2549 บริษัทมีกำไรสุทธิจำนวน 65 ล้านบาท เทียบกับปี 2548
ซึ่งมีกำไรสุทธิจำนวน 41 ล้านบาท เพิ่มขึ้นประมาณร้อยละ 59
ทั้งนี้เกิดจากบริษัทมีกำไรจากการขายเงินลงทุนในกองทุน (TIF1) จำนวน 53 ล้านบาท
และกำไรจากการยกเลิกสิทธิการเช่าอาคารสำนักงาน จำนวน 39 ล้านบาท
นอกเหนือจากรายได้ปกติ

(2) ฐานะทางการเงิน

  สินทรัพย์

ณ วันที่ 31 ธันวาคม 2549 บริษัทและบริษัทย่อยมีสินทรัพย์รวมทั้งสิ้น 1,284 ล้านบาท
ในจำนวนนี้เป็นสินทรัพย์ที่มีไว้ขายและให้เช่ารวมทั้งสิ้น 1,182 ล้านบาท คิดเป็นสัดส่วนร้อยละ 92
ส่วนที่เหลือเป็นสินทรัพย์หมุนเวียนและอุปกรณ์ที่ใช้ในการดำเนินงาน
โครงสร้างและขนาดของสินทรัพย์โดยรวมยังคงใกล้เคียงกับปี 2548

หนี้สิน

ณ สิ้นปี 2549 บริษัทและบริษัทย่อยมีหนี้สินรวมทั้งสิ้น 408 ล้านบาท ประกอบด้วยหนี้เงินกู้ระยะยาว
121 ล้านบาท หนี้เงินกู้ระยะสั้น 81 ล้านบาท และหนี้สินอื่น 206 ล้านบาท คิดเป็นสัดส่วนร้อยละ
30 ร้อยละ 20 และร้อยละ 50 ตามลำดับ เมื่อเปรียบเทียบกับปี 2548 ซึ่งมีหนี้สินรวม 451
ล้านบาทแล้ว หนี้สินลดลงประมาณร้อยละ 10 อัตราส่วนหนี้สินต่อทุนลดลงจาก 0.55 เท่าในปี 2548
เหลือ 0.47 เท่าในปี 2549

ส่วนของผู้ถือหุ้น

ส่วนของผู้ถือหุ้น ณ สิ้นปี 2549 มีทั้งสิ้น 876 ล้านบาท เพิ่มขึ้นจากปี 2548 จำนวน 49 ล้านบาท
เพิ่มขึ้นร้อยละ 6 เนื่องจากในระหว่างปี 2549 บริษัทมีกำไรสุทธิเพิ่มขึ้น มีการจ่ายเงินปันผล
และการจัดสรรเงินสำรองตามกฎหมาย
ในขณะที่ทุนจดทะเบียนของบริษัทยังคงไม่เปลี่ยนแปลงจากปีก่อนกล่าวคือ ประกอบด้วยหุ้นสามัญจำนวน
760 ล้านหุ้น มูลค่าหุ้นตราไว้หุ้นละ 1 บาท ออกจำหน่ายและเรียกชำระแล้วจำนวน 637,598,035
หุ้น ส่วนที่เหลือจำนวน 122,401,965 หุ้น สำหรับรองรับใบสำคัญแสดงสิทธิที่จะซื้อหุ้นสามัญ
ซึ่งยังไม่มีการใช้สิทธิจำนวน 122,401,965 หน่วย ราคาใช้สิทธิหน่วยละ 1 บาท
ครบกำหนดใช้สิทธิครั้งสุดท้ายวันที่ 30 มิถุนายน 2556

สภาพคล่อง

อัตราส่วนสภาพคล่อง (Current ratio) ของบริษัทและบริษัทย่อย ณ สิ้นปี 2549
ยังคงรักษาระดับที่ 1.04 เท่า เช่นเดียวกับปี 2548
เพียงแต่เป็นการเปลี่ยนแปลงภายในโครงสร้างของสินทรัพย์และหนี้สินเท่านั้น
ทั้งนี้เกิดจากการขายเงินลงทุนในกองทุน TIF1 และขายสิทธิการเช่าอาคารสำนักงาน
เพื่อนำเม็ดเงินไปชำระหนี้เงินกู้สถาบันการเงิน
และลงทุนซื้อที่ดินแปลงใหม่เพื่อรอพัฒนาหารายได้ในปีถัดไป
อย่างไรก็ตามการที่สัดส่วนหนี้สินต่อทุนยังอยู่ในระดับต่ำเพียง 0.47 เท่า
บริษัทยังสามารถใช้แหล่งเงินกู้จากสถาบันการเงิน
หรือระดมทุนจากการขายทรัพย์สินให้กับกองทุนรวมอสังหาริมทรัพย์เพิ่มขึ้นอีกทางหนึ่ง
ดังนั้นบริษัทจึงไม่มีปัญหาสภาพคล่องทางการเงินแต่อย่างใด

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ตามแผนธุรกิจของบริษัทและบริษัทย่อยสำหรับปี 2550 ต่อเนื่องถึงปี 2552
มีเป้าหมายที่จะลงทุนในโครงการต่าง ๆ ที่ได้ริเริ่มมาตั้งแต่ปีก่อน (ดังที่ได้กล่าวไว้ภายใต้หัวข้อ
2.6 เรื่องโครงการในอนาคต)หลังจากที่บริษัทได้ขายทรัพย์สินส่วนใหญ่ออกไปในปี 2548 และ
2549 คาดว่าจะใช้เงินลงทุนในโครงการดังกล่าวประมาณ 3,640 ล้านบาท
ในจำนวนนี้ประมาณร้อยละ 44 อาจพึ่งพาแหล่งเงินกู้จากสถาบันการเงิน
และส่วนที่เหลือจะได้จากแหล่งรายได้ของตนเอง ดังนั้นปัจจัยหลักที่อาจมีผลกระทบต่อการดำเนินงาน
หรือฐานะการเงินในอนาคตน่าจะเป็นปัจจัยทางด้านรายได้จากโครงการต่าง ๆ
ที่อาจไม่เป็นไปตามเป้าหมาย และการแข่งขันในอุตสาหกรรมเดียวกัน
นอกจากนี้สภาวะเศรษฐกิจของประเทศไทยและภูมิภาคย่อมมีอิทธิพลต่อธุรกิจของบริษัทไม่โดยทางตรงก็โดยทางอ้อมเช่นกัน
อย่างไรก็ตามความเสี่ยงในการประกอบธุรกิจ ความเสี่ยงทางด้านการเงิน
และมาตรการในการลดความเสี่ยง และการบริหารความเสี่ยง
ได้กล่าวโดยละเอียดภายใต้หัวข้อปัจจัยความเสี่ยงข้างต้นแล้ว

tfdto.doc